કંઈ પણ બોલું એમાંથી વાંધોવચકો પડે જ પડે. મારો બે વર્ષનો દીકરો મારી સાથે ખૂબ અટૅચ્ડ છે, પણ એય તેમનાથી નથી ખમાતું. દીકરાને હંમેશાં એવું શીખવે કે તારે મમ્મી જેવા નહીં, પપ્પા જેવા થવાનું છે. મને એ વાત સમજાતી નથી કે એક તરફ મને પુત્રવધૂ તરીકે સ્વીકારી છે, પણ પછી શા માટે દિલથી નહીં. રોજેરોજની કચકચને કારણે મારા હસબન્ડે જુદા રહેવા જવાનું નક્કી કર્યું છે એટલે તેમને વધુ ખરાબ લાગ્યું છે. ઘર મારા હસબન્ડના પૈસે ચાલે છે ને સસરા રિટાયર્ડ છે ને તેમનું સારુંએવું પેન્શન આવે છે. જ્યારથી મારા હસબન્ડ બીજું ઘર શોધે છે ત્યારથી મારા પ્રત્યે વધુ અણગમો થવા લાગ્યો છે. મેં કંઈ જ ન કર્યું હોવા છતાં તેમને લાગે છે કે મેં તેમના દીકરાને જુદા રહેવા જવા ચડાવ્યો છે. મને સમજાતું નથી કે આટલોબધો પક્ષપાત શા માટે મારી સાથે જ કરવામાં આવે છે?